
Árva művek, avagy kakukktojás a szerzői jogban

A dolgozat célja az árva művek felhasználására vonatkozó engedélyezési rendszer vizsgálata. 
Az árva művekre vonatkozó joganyag különleges helyet foglal el a szerzői jogon belül. A dolgozat bemutatja a szóban forgó szabályozás differentia specificáit, valamint elhelyezi az árva műveket a szerzői jog rendszerében.
Ezt követően a dolgozat két, a jogirodalomban ezidáig kevéssé reflektált problémát vet fel: az árva művek kapcsolódási pontjait vizsgálja a plágium, valamint az átdolgozás szerzői jogi intézményeivel.
A dolgozat feltárja a jelenlegi engedélyezési rendszer hiányosságait, majd érveket állít azon megállapítása mellett, hogy a hatályos szabályozás a jelenleg dogmatikailag elképzelhető legmagasabb védelmi szintet biztosítja az árva művek számára.




